অদ্বৈতবাদ (অদ্বৈত চেতনা)
অদ্বৈতবাদ (সংস্কৃত: अद्वैतवाद) হলো অদ্বৈততা এবং আন্তঃসংযোগ; একইসাথে অদ্বৈত চেতনা।  অদ্বৈতবাদকে বিশুদ্ধ চেতনাও বলা হয় এবং "বিষয় ও বস্তুর অ-পার্থক্য," আদি চেতনা বা সাক্ষী-চেতনা, "আদি, প্রাকৃতিক সচেতনতা" যাকে 'কেন্দ্রহীন' ও দ্বিধাবিহীন সত্তার সারমর্ম হিসাবে বর্ণনা করা হয়েছে। এই মতবাদটি ভারতীয় দর্শনে উদ্ভূত দ্বৈতবাদী মতের বিপরীত; আধিভৌতিক ঘটনা ও পরমের সাধারণ পরিচয়; এবং আত্মা ও পরমাত্মার একত্ব। সংস্কৃতে অদ্বৈত (अद्वैत) শব্দটির অর্থ "দুই নয়" বা "এক ও পৃথক নয়"। পুরুষ ও অদ্বৈতবাদের ভারতীয় ধারণাগুলি খ্রিস্টপূর্ব ১ম সহস্রাব্দে তপস্বী পারিপার্শ্বিক অবস্থায় প্রত্ন-সাংখ্য অনুমান হিসাবে বিকশিত হয়েছিল। ভারতীয় ঐতিহ্যে, এই আদিম চেতনার উপলব্ধি, সাক্ষ্য দেওয়া কিন্তু সাধারণ মন ও সংসারের জট থেকে বিচ্ছিন্ন হওয়াকে মোক্ষ বা বিমুত্তি, ভোগান্তি ও সংসার থেকে মুক্তি বলে মনে করা হয়। এটি আত্মসংযম ও বোধি, বৈষম্যমূলক বিচক্ষণতা বা "আলোকিতকরণ" দ্বারা সম্পন্ন হয়। মতবাদটি প্রাথমিকভাবে অদ্বৈত বেদান্তের সহিত সম্পর্কিত। অদ্বৈত অনুসারে, অদ্বৈততা হলো অদ্বৈত সচেতনতা, আত্মা ও ব্রহ্মের অদ্বৈততা। এছাড়াও যোগ দর্শন, কাশ্মীর শৈবধর্ম ও বৌদ্ধধর্ম দুটি ধারণাকেই পুরোপুরি প্রভাবিত করেছিল। বৌদ্ধ ঐতিহ্যে, অদ্বৈততা "পরস্পর নির্ভরতা" এবং শূন্যতা ও "দুটি সত্য মতবাদ" এর শিক্ষার সাথে যুক্ত, বিশেষ করে পরম ও আপেক্ষিক সত্যের অদ্বৈততার মাধ্যমক শিক্ষা; পাশাপাশি যোগাচার ধারণার সহিত 'শুধু মন বা চিন্তা' (চিত্তমাত্র) বা 'শুধু-প্রতিনিধিত্ব' (বিজ্ঞপ্তিমাত্র)। একেশ্বরবাদ, তুরীয়বাদ, রহস্যবাদ, সার্বজনীনতাবাদ, সুফিবাদ (সুফি অধিবিদ্যা, ফানা ও হাকিকত), পশ্চিমা খ্রিস্টধর্ম, নয়াপ্লাতোবাদ, গূঢ়বাদ ও পশ্চিমা গূঢ়বাদ প্রভৃতি মতবাদে অদ্বৈতবাদ আলোচিত।